Publication: Magyar Közlöny
Issue: MK-2001-37 (Year: 2001, Number: 37)
Era: 1990-2004
Section: a 9/2001. (III. 30.) EüM—FVM együttes rendelethez
Paragraph Index: 157

2. A GLP felügyelőnek a következőket kell ellenőriznie: 2.1. aláírta-e a vizsgálatvezető a vizsgálati tervet; 2.2. a vizsgálati terv módosítása esetében ellenjegyezték- és dátumozták-e a módosítás(oka)t; 2.3. a vizsgálati terv megbízó általi jóváhagyásának dátumát — ha van ilyen; 2001/37. szám 2.4. a vizsgálati tervnek, illetve a vonatkozó szabványműveleti előírásoknak megfelelően végezték-e a méréseket, megfigyeléseket és vizsgálatokat; 2.5. a vizsgálatban résztvevő azonnal, pontosan és olvashatóan rögzítette-e a mérések, megfigyelések és vizsgálatok eredményeit, továbbá ellátta-e dátummal és aláírásával (vagy legalább nevének kezdőbetűivel) a bejegyzéseit; 2.6. a nyers adatok megváltoztatása — ideértve a számítógépen tárolt adatokat is — oly módon történhet, hogy a korábbi bejegyzések is láthatóak maradnak és ezeket az arra jogosult egyértelműen, dátummal és aláírásával ellátva végezte el, indokolva a változtatás okát; 2.7. számítógéppel generált vagy azon tárolt adatokat megfelelően azonosították-e, és az alkalmazott adatvédelmi eljárások eleve kizárják-e az illetéktelenek általi módosítás vagy az adatvesztés lehetőségét; 2.8. a vizsgálat során alkalmazott számítógépes rendszer megbízható, pontos és hitelesíthető; 2.9. a nyers adatok rögzítésekor feljegyzett, előre nem látható eseményeket megfelelően kivizsgálták és értékelték; 2.10. a vizsgálatról készült (ideiglenes vagy végleges) jelentésekben módszeresen és teljeskörűen ismertetik-e az eredményeket, amelyek közvetlenül tükrözik a nyers adatokat. XIII. A vizsgálati eredményekről szóló zárójelentés

Source: https://magyarkozlony.hu/hivatalos-lapok/8045a6efec4e9cee33e95b767899aa4d30ad93d9/dokumentumok/41d604c3b33cf978f8aa24a3eeba9126589d509c/letoltes